C 146/40
DA
Den Europæiske Unions Tidende
27.4.2023
4.13.
Spildevandssektoren har et stort potentiale for at blive ressourcefabrikker.
Der findes allerede spildevandsrens­ ningsanlæg i EU, som er energipositive takket være energibesparende teknologier og produktion af vedvarende energi, f.eks.
via anaerob nedbrydning af spildevandsslam og efterfølgende udnyttelse af den producerede biogas (15).
Et andet potentiale er dobbelt anvendelse af rensningsanlæg ved at dække dem med solceller, hvilket bør fremmes. 4.14.
10 millioner mennesker har stadig ikke adgang til sanitet i EU.
Det er derfor glædeligt, at forslaget pålægger medlemsstaterne at forbedre adgangen til sanitet, navnlig for sårbare og marginaliserede grupper, herunder at stille offentlige toiletter gratis til rådighed senest i 2027.
Kravet bør imidlertid styrkes ved at kræve, at medlemsstaterne sikrer adgang til sanitet for alle på et tidligt tidspunkt i byplanlægningen og tager hensyn til forsyningspligtydelsernes prisoverkommelighed og sociale aspekter.
Dette omfatter den lange livscyklus for anlæg til opsamling og rensning af spildevand og deres iboende mangel på fleksibilitet med hensyn til tilpasning eller opgradering. 4.15.
Med henblik på at sikre, at vandforsyningen bliver økonomisk overkommelig, skal undtagelserne fra ordningerne for udvidet producentansvar være strengt begrænsede.
Undtagelsen for produkter, der markedsføres med mindre end to ton om året, bør så vidt muligt udgå, da nogle stoffer er stærke, selv i små mængder, og det bør som minimum præciseres, at de to ton henviser til EU-markedet og ikke til det nationale niveau.
Det bør også sikres, at ordningen for udvidet producentansvar omfatter onlinedetailhandlere. 4.16.
Udgifterne til spildevandsrensning udgør en betydelig del af vandregningen, men mange forbrugere af vand er ikke klar over, hvilken tjeneste spildevandsrensningen yder, eller i hvilket omfang spildevandsrensningen udføres godt i deres område.
Den nye bestemmelse om rapportering til offentligheden hilses derfor velkommen, da den vil sikre, at der formidles ajourførte oplysninger om procentdelen af renset (og ikke behandlet) spildevand i området samt mængden af forurenende stoffer, der udledes af rensningsanlæg for byspildevand og individuelle systemer samt via kloakoverløb og byafstrømning.
Bruxelles, den 22. februar 2023.
Christa SCHWENG Formand for Det Europæiske Økonomiske og Sociale Udvalg
(15)
Se f.eks.
Marselisborg WWTP — from wastewater plant to power plant.